אולם עין שרה

היכל הספורט העירוני נהריה הוא אולם הספורט העירוני של העיר נהריה. משמש גם כמגרשה הביתי של קבוצת הכדורסל עירוני נהריה. האולם ממוקם ברחוב האיריס 44, עין שרה, נהריה. תיאור ההיכל היכל הספורט הוא קומפלקס רב תכליתי בשטח של 5,000 מ"ר. במרכזו של ההיכל אולם ספורט עם רחבה רב תכליתית המותאמת למגוון פעילויות ובכללן קיום משחקים בינלאומיים. באולם מעל ל-2,500 מקומות ישיבה, עמדות צילום מקצועיות, קפיטריה ומבואת כניסה המאפשר קיום כנסים ואירועים. בשנת 2015 הותקנה במרכז האולם מערכת מסכים להקרנת לוח תוצאות המעוצבת כקובייה בעלות של כמיליון שקלים. נוסף על כך, קיים בהיכל אולם כושר, אולם למחול אירובי, חדרי שירות והלבשה, חדר אמנים, מועדון לשחקנים, חדר שופטים ומנהלה, וקפטריה. בעונת 2001/2002 האולם אירח את גמר גביע המדינה בין הפועל ירושלים למכבי תל אביב לעיני 2000 צופים. בשנת 2020 בעקבות מגפת הקורונה התקיימו באולם מתחמי "היבדק וסע". הערות שוליים